ДО КМЕТА

НА ОБЩИНА СВИЛЕНГРАД

АРХ. АНАСТАС КАРЧЕВ

**П Р О Г Р А М А**

**За дейността на Читалище”ЗОРА-2009” село Пъстрогор**

**община Свиленград обл Хасковска**

**за 2023 година**

Програмата е разработена съгласно чл.26 ал.2 от Закона за Народните Читалища и има за цел да развие потенциала и ресурсите на читалището ни за превръщането му в модерно,ефективно действаща общност и духовен център в нашето село Пъстрогор.

ОСНОВНИ ЦЕЛИ:

1.Привличане и работа с младото население.

2.Осигуряване на достъп до информация за населението.

3.Развитие и обогатяване на културния живот в селото.

4.Издирване и съхранение на песни,традиции,народни обичаи и други.

ОРГАНИЗАЦИОННА ДЕЙНОСТ:

1.Приемане на нови членове.

2.Редовно събиране на членския внос.

3.Провеждане на заседания на Настоятелството.

4.Провеждане на Общи събрания на членовете.

5.Съвместна работа с РЕКИЦ-Хасково ,ОБА-Свиленград, Училища, Читалища, Детски градини, Църковни настоятелства и други .

БИБЛИОТЕЧНА ДЕЙНОСТ:

1.Поддържане и обогатяване на библиотечния фонд.

2.Участие в проекти за финансова подкрепа на библиотеките.

ОСНОВНИ ДЕЙНОСТИ:

1.Предлагане на обучение и професионални знания,програми за преквалификация,програми за временна заетост,адекватни на съвременния пазар на труда в партньорство с образователни институции.

Ръководството ще продължи работа и през 2023 година като помага чрез курсове,форми,програми и други като се има предвид, че поминъкът на нашето село е земеделие и овцевъдство.

2.Образователна и възпитателна работа с подрастващото поколение.

Настоятелството продължава работа с младите като изпълнява една от целите на читалището. Отговорността отново се поема от Младежката организация, която продължава работа и през 2023 година с по-малките и подрастващото поколение като ги привлича във всички инициативи към читалището.

3.Развитие на любителското творчество и на приложните занаяти на основата на съхранение,обогатяване и развитие на традициите.

И през 2023 година ще продължим работа по тази важна дейност за нас за съхранение напред във времето за запазване на културата на нашата страна България.

4.Подкрепа от местната власт за въвеждане на добри практики за преодоляване на социалната изолация, безработица, възможности за подобряване качеството на живот и други.

През всичките години това е било главната цел на настоятелството, с което може да кажем,че сме напълно удовлетворени от работата си по тази дейност, а именно, напълно задоволяване нуждите на всеки жител и посетител в читалището от това, което е необходимо за нормален начин на живот.В тази връзка решението на ръководството отново е същото ,читалището да е отворено през целия ден , а дори и през почивните дни когато се налага и има желаещи,затова осем часовия работен ден на секретаря е задължителен и не подлежи на промяна.

5.Преодоляване на ценностите и различията между поколенията.

Настоятелството ще продължи и през новата 2023 година да търси и привлича по-младото поколение във всички форми и начинания за да се преодолеят различията между поколенията и запазване на традициите. Добрите взаимоотношения между млади и по-възрастни винаги е било основна задача за нас,за да се запази спокойствието на възрастните хора и в същото време да възпитаваме младите и подрастващите в село Пъстрогор. Задълженията за тази дейност се поемат от Младежката и Пенсионерската организации.

6.Обогатяване на библиотечните фондове чрез набавяне с новоиздадена литература на български и чужди автори.

През 2023 година ще продължим да кандидатстваме във всички форми и програми за допълнителни средства от Министерството на културата за да обогатяваме библиотеката ни. Ще продължим и с дарителската акция за набиране на средства ,за да закупуваме поне по една-две книги на месец,както сме правили винаги до сега.

7.Културно-масова дейност и Художествено-творческа самодейност.

Групата за автентичен фолклор към читалището ще продължи работа и през 2023 година, като взема участие във всички празненства и събития в селото. А участието на групата извън селото отново ще се решава във момента. Ще продължим да отбелязваме всички национални празници за страната в центъра на селото с патриотични песни с Младежката организация и всички жители и гости на селото.

8.Абонамент за подходящи специализирани вестници и списания.

Абонамента винаги е бил приоритет за нас и ще продължим да го правим и през 2023 година. Интернетът и цифровата телевизия, които са допълнителния бонус за читалището ни, ще продължим задължително и с тях.

9.Запазване на историческите забележителности в землището на село ПЪСТРОГОР.

10.Осигуряване и поддържане на адекватна на изискванията за нормалното функциониране материално-техническа база.

Настоятелството винаги е смятало, че материалната база е много важна част за нормалната работа в читалището ни. Читалището винаги е имало подкрепа в лицето на Кмета и Общинската администрация на град Свиленград за поддържането на материалната база.

11.Разработване и управление на проекти за допълнително финансиране за читалището ни.

Ръководството винаги е готово и го прави, като читалището ни участва във всички форми за допълнително финансиране.

12.Налични ресурси.

Като се има предвид ,че читалището ни няма никакви други средства освен държавната субсидия ,ръководството смята,че за нормалната работа през 2023 година се нуждаем от цялата сума, която се отпуска от държавата за една субсидирана бройка, а дори и повече.

09.11.2022 г Председател

читалищно настоятелство

с. Пъстрогор ………………………..

/Иван Костадинов Стоянов/

**К У Л Т У Р Е Н К А Л Е Н Д А Р**

**На Читалище „Зора-2009” село ПЪСТРОГОР**

**община Свиленград област Хасковска**

**Месец Януари 2023 година**

-----------------------------------------------

Посрещане на новата 2023 година на селския мегдан с МО и жители и гости на селото.

Посрещане и празнуване на „Бабин ден” със самодейците и всички баби от селото.

**Месец Февруари 2023 година.**

-----------------------------------------------

Посрещане на празника ”Деня на влюбените” с МО и жители и гости на селото.

Посрещане на празника „Трифон Зарезан” със самодейци и жителите от селото.

Посрещане на Местни и Сирни заговезни с жителите на селото.

**Месец Март 2023 година.**

----------------------------------------------

Посрещане на „Баба Марта” с МО И ПО и децата от селото.

Отбелязване на празника „3-ти Март” в центъра на селото с патриотични песни с жители и гости на селото.

Празнуване на празника на жената ”8-ми март“ със самодейките и всички жени от селото.

Посрещане на „Първа пролет”със самодейците и всички жители.

**Месец Април 2023 година.**

----------------------------------------------

Посрещане на празника ”1-ви април” с МО и всички жители.

Посрещане на празниците ”Цветница” и „Лазаров ден” със самодейците и жителите.

Посрещане на празника ”Великден”с МО, ПО, ЦН и всички жители и гости на селото.

**Месец Май 2023 година.**

-----------------------------------------------

Отбелязване на празника „1 май” с МО и младото поколение.

Отбелязване на празника ”6 май” в центъра на селото с патриотични песни с жителите.

Отбелязване на празника ”9 май” в центъра на селото с руски патриотични песни с МО и жителите на селото.

„24 май” Ден на българската писменост в центъра на селото с патриотични песни с МО и всички жители и гости на селото.

**Месец Юни 2023 година.**

------------------------------------------------

Празнуване на празника „1 Юни” с МО и всички деца от селото.

Отбелязване на празника ”2 Юни” в центъра на селото с патриотични песни в МО и жителите.

**Месец Юли 2023 година.**

------------------------------------------------

Посрещане на празника”Богородични заговезни” съвместно с ЦН и всички жители и гости .

**Месец Август 2023 година.**

-----------------------------------------------

Посрещане на празника”Успение богородично”съвместно с ЦН и всички жители и гости.

Провеждане на празника ”Богородица” със всички жители и гости на селото.

**Месец Септември 2023 година.**

-----------------------------------------------

Отбелязване на празника „Съединението на България” в центъра на селото с патриотични песни с МО и всички жители от селото.

Отбелязване на 22 септември – празника на „Независимостта на България” в центъра на селото с патриотични песни с МО и всички жители и гости на селото.

Месец Октомври2023 година.

-------------------------------------------------

Посрещане на празника „Димитровден” съвместно с ЦН и жителите на селото.

Събор-честване на 14 октомври – Петковден – обреден обичай – „ПОСРЕЩАНЕ НА ЮНАКА“ – Собствен проект със съдействието на Община Свиленград

**Месец Ноември 2023 година.**

-------------------------------------------------

Празнуване на празника 1 ноември - „Ден на народните будители” с МО,ПО и всички жители .

Посрещане на празника „Ден на Християнското семейство”съвместно с ЦН и всички жители и гости на селото.

**Месец Декември 2023 година.**

--------------------------------------------------

Посрещане на празниците ”Сава”, ”Варвара” и „Никулден” съвместно с ЦН,МО,ПО и всички жители и гости на селото.

Посрещане и празнуване на „Рождество Христово”с МО, ПО, ЦН и всички жители и гости на селото.

Изпращане на старата година в центъра на селото с МО и жители и гости на селото.

Ръководството на читалищното настоятелство си запазва правото да прави промени по настоящия календар за 2023 година, ако има обстоятелства по обстановката.

09.11.2022 г. Секретар

читалищно настоятелство

с. Пъстрогор: …………………..

/Илия Димитров/